El diumenge, 1 de maig, tornen les activitats d’oci dels ‘Diumenges als parcs’
2025-07-24

La Regidoria d’Educació, dirigida per Manuela Carrero, reprendrà, el pròxim diumenge 1 de maig, la iniciativa d’oci i temps lliure destinada a les famílies de Burjassot, ‘Diumenges als parcs’ que, en aquesta ocasió, se situarà en un dels llocs més emblemàtics del municipi, el Passeig de Concepción Arenal. L’activitat tindrà lloc a partir de les 11.00 hores.

En aquesta ocasió, i després de l’èxit del seu primer dia de celebració al parc de María Marzo, tots els participants tindran l’oportunitat de gaudir del contacontes pirata, del taller de xapes, manualitats de mediació i dels jocs gegants de fusta. Els ‘Diumenges als parcs’ s’emmarquen dins de les accions que, des de la Regidoria, es duen a terme al llarg de tot l’any per a complementar la formació integral dels xiquets i les xiquetes de Burjassot, al mateix temps que se’ls motiva en l’àmbit de la lectura en el seu temps d’oci compartit amb les seues famílies.

‘Diumenges als parcs’ és una activitat dinàmica i participativa en la qual es fomenta l’aprenentatge d’una manera diferent, facilitant i fomentant també la cohesió social i posant l’accent en el desenvolupament dels xiquets i les xiquetes. La pròxima cita serà el 8 de maig al Parc 8 de Març, situat en el carrer Mare de Déu dels Desemparats, 28.